ପରିଣୀତି ଚୋପ୍ରା (ଜନ୍ମଃ ୨୨ ଅକ୍ଟୋବର ୧୯୮୮) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯିଏକି ହିନ୍ଦୀ କଥାଚିତ୍ରରେ ଅଭିନୟ କରନ୍ତି ।[୨] ସେ ତାଙ୍କର ଅଭିନୟ ପାଇଁ ଜାତୀୟ ଚଳଚ୍ଚିତ୍ର ପୁରସ୍କାର ସହ ଫିଲ୍ମଫେୟାର ପୁରସ୍କାର ମଧ୍ୟ ପାଇଛନ୍ତି । ପରିଣୀତି ଅଭିନୟ ବ୍ୟତୀତ କିଛି ଉତ୍ପାଦର ବିଜ୍ଞାପନରେ ମଧ୍ୟ କାର୍ଯ୍ୟ କରିଛନ୍ତି ।
ପରିଣୀତି ୨୦୧୧ ମସିହାରେ ୟସ୍ରାଜ୍ ଫିଲ୍ମସ୍ରେ ଲେଡିଜ୍ ଭର୍ସେସ୍ ରିକି ବହଳ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ଅଭିନୟ ପାଇଁ ପରିଣୀତିଙ୍କୁ ଫିଲ୍ମଫେୟାରରେ ଶ୍ରେଷ୍ଠ ନବାଗତା ସମ୍ମାନ ପାଇଥିଲେ ଏବଂ ଶ୍ରେଷ୍ଠ ସହ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ୨୦୧୨ ମସିହାରେ ଇସକ୍ଜାଦେରେ ପରିଣୀତିଙ୍କର ଅଭିନୟ ତାଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାର ସହ ଅନେକ କିଛି ପୁରସ୍କାର ଆଣିଦେଇଥିଲା । ପରିଣୀତିଙ୍କ ଅଭିନୟ ଅନ୍ୟାନ୍ୟ ଚଳଚ୍ଚିତ୍ର ହେଲାଃ ଶୁଦ୍ଧ ଦେଶୀ ରୋମାନ୍ସ ଏବଂ ହସି ତୋ ଫସି ।
୨୦୧୧ରେ ପରିଣୀତି ଅଭିନେତା ରଣବୀର ସିଂ ଏବଂ ଅନୁଷ୍କା ଶର୍ମାଙ୍କ ସହ ଲେଡିଜ୍ ଭର୍ସେସ୍ ରିକି ବହଳ ହିନ୍ଦୀ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ ।[୧୦][୧୧] ଏହା ପରେ ପରିଣୀତି ଇସକ୍ଜାଦେ, ଶୁଦ୍ଧ ଦେଶୀ ରୋମାନ୍ସ, ହସି ତୋ ଫସି, ଦାବତ-ଏ-ଇସ୍କ, କିଲ୍-ଦିଲ୍ ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୬ରେ ପରିଣୀତି ଢିସୁମ୍ ଚଳଚ୍ଚିତ୍ରରେ ଏକ ସ୍ୱତନ୍ତ୍ର ଭୂମିକାରେ ଅଭିନୟ କରିଥିଲେ ।
